**Ministru kabineta noteikumu projekta „Grozījumi Ministru kabineta 2014.gada 5.augusta noteikumos Nr.433 „Mediatoru sertifikācijas un atestācijas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Nav attiecināms. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izvērtējot pirmā mediatoru sertifikācijas eksāmena norises gaitu, secināms, ka nepieciešams izstrādāt grozījumus Ministru kabineta 2014.gada 5.augusta noteikumos Nr.433 „Mediatoru sertifikācijas un atestācijas kārtība”, lai precizētu un pilnveidotu mediatoru sertifikācijas un atestācijas komisijas darbības kārtību un kompetenci, mediatora sertifikācijas pārbaudījuma saturu, mediatora sertifikācijas pārbaudījuma norises un vērtēšanas kārtību, kā arī atestācijas pārbaudījuma kārtību.Ministru kabineta noteikumu projekts „Grozījumi Ministru kabineta 2014.gada 5.augusta noteikumos Nr.433 „Mediatoru sertifikācijas un atestācijas kārtība” (turpmāk – grozījumu projekts) paredz precizēt kārtību, kādā pieejama informācijas, kas saistīta ar kandidātu un sertificētu mediatoru novērtēšanas procesu, proti, šobrīd spēkā esošā kārtība paredz, tiesības iepazīties ar informāciju, kas saistīta ar kandidātu un sertificētu mediatoru novērtēšanas procesu, piešķir komisijas priekšsēdētājs ar rakstisku atļauju, ievērojot [Informācijas atklātības likumā](http://likumi.lv/ta/id/50601-informacijas-atklatibas-likums) noteikto kārtību, grozījumu projekts paredz, ka tiesības iepazīties ar informāciju, kas saistīta ar kandidātu un sertificētu mediatoru novērtēšanas procesu, piešķirs Sertificētu mediatoru padomes (turpmāk – padome) priekšsēdētājs.Grozījumu projekts precizē dokumentu (materiālu) uzskaitījumu, kas pievienojami mediatoru sertifikācijas un atestācijas komisijas sēdes protokolam, paredzot, ka protokolam pievieno komisijas locekļu aizpildītās sertifikācijas pārbaudījuma vērtējuma lapas, eksāmena biļešu variantus un nepieciešamības gadījumā arī citus ar sertifikācijas vai atestācijas pārbaudījumu norisi saistītos materiālus.Grozījumu projekts noteic termiņu, kādā mediatoru sertifikācijas un atestācijas komisijas priekšsēdētājam pēc sertifikācijas vai atestācijas pārbaudījuma beigām jānodod Padomei sēdes protokols un tā pielikumi.Grozījumu projekts precizē jomas, kādās pārbaudāmas kandidāta zināšanas un prasmes.Grozījumu projekts paredz no 2016.gada 1.septembra palielināt minimālo mediatora profesijas apmācībai nepieciešamo stundu apmēru, proti, kandidātam pienākumu iesniegt apliecinājumu par mediatora apmācības kursa apguvi ne mazāk kā 100 akadēmisko stundu apmērā. Šāda nepieciešamība palielināt minimālo mediatora profesijas apmācībai nepieciešamo stundu apmēru tika konstatēta pēc pirmā mediatoru sertifikācijas eksāmena trešās daļas norises, kad kandidātiem bija mutiski jāaizstāv mediācijas procesa gadījuma fāzes apraksts. Trešās daļas rezultāti atspoguļoja nepieciešamību palielināt minimālo mediatora profesijas apmācībai nepieciešamo stundu apmēru.Grozījumu projekts precizē sertifikācijas pārbaudījuma trešo daļu, paredzot, ka trešajā daļā izspēlē mediācijas vadīšanu biļetē aprakstītā konkrētā konfliktsituācijā, sākot no biļetē norādītās mediācijas procesa fāzes.Grozījumu projekts precizē sertifikācijas pārbaudījuma vidējo vērtējumu, proti, paredzot, ka pārbaudījuma otrā un trešā daļa ir nokārtota, ja kandidāts ir saņēmis vidējo vērtējumu vismaz 7 balles, tādējādi, palielinot eksāmena nokārtošanas slieksni, lai Padome, kas pieņem lēmumu par sertifikāta izsniegšanu tiem kandidātiem, kas nokārtojuši sertifikācijas pārbaudījumu, ņemot vērā pārbaudījuma rezultātus, būtu pārliecināta, ka sertificēts mediators ir apguvis sertificēta mediatora profesionālajā darbībā nepieciešamos normatīvos aktus, ētikas normas, mediācijas vadīšanas principus un metodes, kā arī spēj iegūtās zināšanas un prasmes lietot, lai nodrošinātu mediācijas procesa kvalitāti.Grozījumu projekts svītro normu, kas paredz, ka pēc sertifikācijas pārbaudījuma otrās un trešās daļas darbu novērtēšanas komisijas sekretārs apkopo minēto sertifikācijas pārbaudījuma daļu vērtējumu lapās ierakstītos rezultātus, līdz ar to svītrojot 3.pielikumu, kas noteica kandidāta vidējo vērtējumu mediatoru sertifikācijas pārbaudījumā. Grozījumu projekts paredz, ka mediatoru sertifikācijas un atestācijas komisijas priekšsēdētājs pēc sertifikācijas pārbaudījuma beigām ne vēlāk kā triju darbadienu laikā iesniedz padomei atzinumu par kandidātu sertifikācijas pārbaudījuma rezultātiem, tādējādi paskaidrojot, no kura brīža sākas termiņa tecējums.Grozījumu projekts paredz, ja sertificēts mediators attaisnojošu iemeslu dēļ neierodas uz atestācijas pārbaudījumu, viņam ir tiesības kārtot pārbaudījumu citā padomes norādītajā laikā. Pārbaudījuma maksa atkārtoti nav jāmaksā. Par to, vai neierašanās iemesli atzīstami par attaisnojošiem, lemj padome.Ņemot vērā to, ka grozījumu projekts paredz, ka sertifikācijas pārbaudījuma otrajai un trešajai daļai ir atsevišķa vērtējuma lapa, tiek precizēts arī Ministru kabineta 2014.gada 5.augusta noteikumos Nr.433 „Mediatoru sertifikācijas un atestācijas kārtība” 1.un 2.pielikums. |
| 3. | Projekta izstrādē iesaistītās institūcijas |  |
| 4. | Cita informācija | Nav. |
|  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Persona, kas vēlas kļūt par sertificētu mediatoru.Sertificēti mediatori, kam beidzas saskaņā ar šiem noteikumiem izsniegtā sertifikāta darbības termiņš. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem**Noteikumu projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par mediatoru sertifikācijas un atestācijas nodrošināšanu atbilstoši Mediācijas likuma 25.panta trešajai daļai ir atbildīga Sertificētu mediatoru padome.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Anotācijas IV, V un VI sadaļa – nav attiecināma.

Tieslietu ministrs Dzintars Rasnačs

01.06.2015. 10:51

770

K.Bajāre-Grīnberga

67036775, Kintija.Bajare-Grinberga@tm.gov.lv